Oko za oko (Shakespeare)

náhľad|Claudio a Izabela (1850); William Holman Hunt.
náhľad|Izabela prosí Angela (Hamilton, 1793)

Oko za oko (angl. Measure for Measure) je divadelná hra, trpká komédia, anglického dramatika Williama Shakespeara napísaná asi v roku 1604. Odohráva sa vo Viedni KNĚZEK, Libor, ed. Encyklopédia literárnych diel. 1. vyd. Bratislava: Obzor, 1989. ISBN 80-215-0010-7. S. 433. 

Próza tvorí 35 % textu, verš tvorí 65 % (z toho rýmovaný verš 5%). 

Český a anglický názov 
V češtine vyšla aj pod názvami Veta za vetu (české slovo „veta“ tu znamená odvetu veta. In:Příruční slovník jazyka českého. Praha: Státní nakladatelství, 1935-1957. dostupné online), Půjčka za oplátku a Něco za něco SHAKESPEARE, William. Dílo. Překlad Martin Hilský. Vyd. 1. Praha: Academia, 2011. ISBN 978-80-200-1903-5, str. - 441. 

Anglický názov znamená doslova „Miera za mieru“ a je odvodený z Biblie, konkrétne z Mt 7, 2 („Lebo ako budete súdiť vy, tak budú súdiť aj vás, a akou mierou budete merať vy, takou sa nameria aj vám“ ; iný preklad  „lebo akým súdom súdite vy, takým budete súdení, a akou mierou meriate vy, takou bude vám namerané”. Biblia, Písmo Sväté Starej a Novej Zmluvy. Vyd. Tranoscius v spolupráci so Slovenskou biblickou spoločnosťou v r.1999, Doc.ThDr. Juraj Bandy s kol., ISBN 80-7140-182-X, str. 9)

 Obsadenie a dej  SHAKESPEARE, William. Dílo. Překlad Martin Hilský. Vyd. 1. Praha: Academia, 2011. ISBN 978-80-200-1903-5, str. - 441 - 476
Obsadenie
 Vojvoda (iný preklad: Knieža)    správca Viedne, v prezlečení mních Bernardin
 Angelo    jeho zástupca
 Escalus   šľachtic a poradca Angela
 Claudio   mladý šľachtic
 Lucio     mládenec
 Izabela   sestra Claudia
 Mariana   snúbenica Angela
 Júlia     tehotná snúbenica Claudia
kupliarka, tehotná zamestnankyňa kupliarky, Pompeius výčapník, kat, väzni odsúdení na smrť, mnísi, mešťania, družina a ďalší

Dej
Navonok bezúhonný Angelo dostane po dobu neprítomnosti vojvodu absolútnu štátnu moc pri presadzovaní starého nepopulárneho zákona, ktorým sa sprísňujú etické pravidlá občanov Viedne. Sám vojvoda sa plánuje utiahnúť do ústrania, aby celé dianie tajne sledoval a nemusel byť obviňovaný z tyranie za uplatnenie zákona v praxi. Chudobný Claudio, ktorý si nemôže dovoliť svadbu, splodí nelegálne dieťa a ako odstrašujúci príklad pre všetkých,  musí byť popravený. Keď Claudiova sestra, krásna novicka, Izabela oroduje u Angela za bratov život, Angelo sa do nej okamžite zaľúbi a začne ju vydierať. Sľúbi, že jej brata nepopravia výmenou za jej čistotu a panenstvo (niečo za niečo).

V závere Shakespeare zinscenuje súd pod taktovkou vojvodu, ktorý po celý čas osud protagonistov tajne režíroval. V mene zákona nie je nikto popravený, hoci všetkým vinníkom hrozila poprava. Previnilcov vojvoda ožení. Mariane daruje Angelov skonfiškovaný majetok. Sám vojvoda ponúkne manželstvo cnostnej Izabele a Claudia nazve bratom. Shakespeare Izabelino rozhodnutie nekomentuje.

 Zdroje 

 Iné projekty 


Kategória:Divadelné hry Williama Shakespeara
Kategória:Divadelné komédie